- Hindi News
- National
- पालिका व ठेकेदार के बीच पेमेंट का विवाद भवन के लिए अफसर जनप्रतिनिधि उदासीन
पालिका व ठेकेदार के बीच पेमेंट का विवाद भवन के लिए अफसर-जनप्रतिनिधि उदासीन
नगर पालिका व ठेकेदार के बीच पेमेंट का विवाद के चलते नए भवन का काम बीते कई माह से बंद है। खुद के भवन के लिए अफसर व जनप्रतिनिधि उदासीन रवैया अपनाएं हुए हैं। वहीं भवन का काम चालू कराने के लिए अफसर ठेकेदार के साथ सामंजस्य नहीं बैठा पा रहे हैं। भवन का काम 80 प्रतिशत पूर्ण हो चुका है लेकिन 20 प्रतिशत शेष काम विवादों में फंसा हुआ है।
पालिका व ठेकेदार के बीच हुए अनुबंध के मुताबिक भवन का निर्माण 9 माह में पूरा होना था किंतु 43 माह बीत जाने के बावजूद अंतिम चरण में विवाद में फंस गया है। वहीं अपने स्वयं के भवन के लिए अफसर से लेकर जनप्रतिनिधि भी निष्क्रिय है, केवल कागजों में ही ठेकेदार को नोटिस जारी कर काम को पूरा करने के निर्देश दिए गए। लेकिन जमीनी स्तर पर काम शुरू करने के बजाय ठेकेदार निर्माण सामग्री को समेटकर लेटलतीफी कर रहा है। जबकि निर्धारित समय सीमा से कार्य पूर्ण होने में काफी देरी हो गई है। नए भवन का काम अगस्त 2013 में शुरू हुआ।
डोंगरगढ़. नगर पालिका के नए भवन का काम बीते कई माह से बंद है।
नए पालिका भवन का 20 फीसदी काम अब तक पूरा नहीं हो पाया
80 प्रतिशत काम पूरा लेकिन सूचना बोर्ड ही नहीं
नपा भवन का काम बिना सूचना बोर्ड के हो रहा है। निर्माण स्थल पर एक भी सूचना बोर्ड नहीं लगाया गया है। जिससे लोगों को स्वीकृत राशि, अनुबंध आदि की जानकारी हो सकें। वहीं सूचना बोर्ड को लेकर अफसर भी उदासीन है, अब तक उन्होंने ठेकेदार को इसके लिए निर्देशित नहीं किया। निर्माणाधीन भवन के बगल में पालिका दफ्तर संचालित हो रही है, अफसर व जनप्रतिनिधि निगरानी नहीं कर पा रहे।
नागरिकों व कर्मचारियों को हो रही असुविधा
साढ़े तीन साल से नए भवन की आस में कर्मचारी स्कूल के पुराने भवन में कामकाज निपटा रहे हैं। स्कूल भवन में शिफ्टिंग के बाद नागरिकों व कर्मचारियों को परेशानियों के बीच काम करना पड़ रहा है। एक ही कमरे में कई विभाग संचालित हो रहे है, वहीं कामकाज के लिए स्कूल भवन छोटा भी है। पर्याप्त राशि के बावजूद काम शुरू होने के बाद कई बार राजनीतिक हस्तक्षेप से काम शुरू नहीं हो पा रहा।
केवल नोटिस जारी कर काम शुरू करने का आग्रह
ठेकेदार को लंबित काम को शुरू करने के लिए अफसर व जनप्रतिनिधि नोटिस जारी कर रहे है। जिसमें वे काम को जल्दी शुरू करने के लिए आग्रह कर रहे है। वहीं ठेकेदार के खिलाफ सख्ती नहीं होने से आम नागरिकों व कर्मचारियों को असुविधा हो रही है। पीआईसी व सामान्य सभा में ठेकेदार पर कार्रवाई करने की सहमति बन चुकी है लेकिन उदासीन रवैया से दावे खोखले साबित हुए है।
इंजीनियर बदले लेकिन गुणवत्ता की जांच नहीं
निर्माण कार्यों की निगरानी पहले पदस्थ रहे इंजीनियर अमरनाथ अवधिया पर थी। लेकिन निर्माण कार्यों की निगरानी संतुष्टिपूर्वक नहीं हुई। गुणवत्ताहीन निर्माण की वजह से पिछले वर्ष निर्माणाधीन छत भी गिर गई थी तथा टेक्निकल अफसरों ने निर्माण पर नाराजगी जताते हुए गुणवत्ताहीन करार दिया था। वहीं अब इंजीनियर अवधिया का स्थानांतरण हो चुका है और नए इंजीनियर रितेश कुमार स्थापक देखरेख कर रहे है।
मैंने अभी ज्वाइनिंग दी है, जल्द ही काम शुरू होगा
मैंने अभी ज्वाइनिंग दी है, फिलहाल भवन का काम तो बंद है। काम बंद होने का कारण भुगतान नहीं होना बताया जा रहा है। काम पूरी तरह गुणवत्ता के साथ होगा। जल्द ही काम शुरू हो जाएगा। रितेश कुमार स्थापक, इंजीनियर नपा डोंगरगढ़
काम शुरू करने ठेकेदार को नोटिस भेजा गया है
नए भवन का काम कई माह से बंद हैw?
-ठेकेदार को जल्द काम शुरू करने के लिए नोटिस जारी कर जवाब मांगा था।
तो किन कारणों से ठेकेदार ने काम बंद रखा हैw?
-ठेकेदार ने भुगतान नहीं होने की बात कहकर काम को बंद कर दिया है।
पालिका ने ठेकेदार को भुगतान नहीं किया हैw?
-हमारे ओर से भुगतान क्लियर है, इस समस्या को जल्द ही दूर कर लिया जाएगा।
यूएस वर्मा, सीएमओ, नपा डोंगरगढ़
सीधी बात
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mar_Deva hin_Deva